कामाख्या

कामाख्या, देवी या शक्ति के प्रधान नामों में से एक नाम है। यह तांत्रिक देवी हैं और काली तथा 'त्रिपुर सुन्दरी' के साथ इनका निकट समबन्ध है। इनकी कथा का उल्लेख कालिका पुराण और योगिनी तंत्र में विस्तृत रूप से हुआ है। समूचे असम और पूर्वोत्तर बंगाल में शक्ति अथवा कामाक्षी की पूजा का बड़ा महात्म्य है। असम के कामरूप में कामाख्या का प्रसिद्ध मन्दिर अवस्थित है।

परिचय 
पुराणों के अनुसार पिता दक्ष के यज्ञ में पति शिव का अपमान होने के कारण सती हवनकुंड में ही कूद पड़ी थीं जिसके शरीर को शिव कंधे पर दीर्घकाल तक डाले फिरते रहे। ये सब देखकर श्री हरी विष्णु ने माता सती के उस शरीर के चक्र के द्वारा ५२ भाग कर दिए और जहाँ-जहाँ ये अंग गिरे वहाँ-वहाँ शक्तिपीठ बन गए तथा वो शक्तिपीठ एक देवी के रूप मे परिवर्तित हो गया और जहाँ जहाँ माँ का योनि अंग गिरा उस जगह पर माता कामाख्या का प्रसिद्ध शक्तिपीठ बना। शाक्त तथा शैव भक्तों के परम तीर्थ हुए। इन्हीं पीठों में से एक—कामरूप असम में स्थापित हुआ, जो आज की गौहाटी के सामने 'नीलांचल पर्वत' नामक पहाड़ी पर स्थित है। तथा इस शक्तिपीठ से जो देवी प्रकट हुई उन्हे "कामाख्या देवी" के नाम से जाना जाता है। 

पश्चिमी भारत में जो कामारूप की नारी शक्ति के अनेक अलौकिक चमत्कारों की बात लोकसाहित्य में कही गई है, उसका आधार इस कामाक्षी का महत्व ही है। 'कामरूप' का अर्थ ही है 'इच्छानुसार रूप धारण कर लेना' और विश्वास है कि असम की नारियाँ चाहे जिसको अपनी इच्छा के अनुकूल रूप में बदल देती थीं।विश्व के सबसे प्राचीनतम तंत्र आगम मठ के अनुसार कामाख्या मे आज भी तंत्र की ऐसी शाखायें है जिनके अनुसार कुछ भी पाया जा सकता है परंतु बहुत ही कठिन है। 

असम के पूर्वी भाग में अत्यंत प्राचीन काल से नारी की शक्ति की अर्चना हुई है। महाभारत में उस दिशा में स्त्रीराज्य का उल्लेख हुआ है। अर्जुन का विवाह राजकुमारी चित्रांगदा से हुआ था जो इसी क्षेत्र की थी और इन दोनों के पुत्र ने भी यहीं पर राज्य किया था। 

तंत्र क्षेत्र में माता कामाख्या पीठ का अत्यंत ही महत्वपूर्ण स्थान है। माँ कामाख्या चालीसा का पाठ करने से मात्र से माता प्रसन्न हो जाती है। इनकी अराधना करने से जादू-टोना, तंत्र-मंत्र, भूत-प्रेत आदि से रक्षा होती है और व्यक्ति को चारो पुरुषार्थो की प्राप्ति अर्थात धर्म, अर्थ, काम, मोक्ष की प्राप्ति सहजता से हो जाती है।

इन्हें भी देखें
कामाख्या मन्दिर
कामाक्षी
शाकम्भरी

हिन्दू धर्म